เมื่อวันที่ 9 ต.ค ไปฉีดยาคุมแบบ 3 เดือน เป็นการฉีดครั้งแรก แล้วพอมาวันที่ 20 พ.ย. มีเลือดออกแบบกระปิกระปอย ฉี่ออกมามีลิ่มเลือดออกมาเล็กน้อย อาการแบบนี้มันผิดปกติตรงไหน หรือมันเกิดจากการที่เราฉีดยาคุม? แล้วอากาาเลือดออกกระปกระปอยแบบนี้กี่วันถึงจะหายเหรอค่ะ?
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น อาจทำให้มีเลือดออกกะปริดกะปรอย หรืออาจทำให้มีเลือดออกบ่อย หรือออกนานกว่าปกติ แต่เมื่อฉีดต่อเนื่องไปซัก 2-3 เข็ม ประจำเดือนก็มักจะขาดหายไป ซึ่งเกิดจากผลของฮอร์โมนจากยาฉีด ที่ไปทำให้เยื่อบุโพรงมดลูกฝ่อบางลง แต่ก็ไม่ได้ถือว่าอันตรายอะไร สามารถฉีดต่อได้ค่ะดังนั้น การที่มีเลือดสีออกแบบกะกริดกะปรอย มีลิ่มเลือดออกเวลาที่ปัสสาวะ (แต่ออกจากช่องคลอด ไม่ได้ออกจากท่อปัสสาวะ) หากไม่มีปวดท้องน้อยมากร่วม ก็ถือเป็นผลข้างเคียงของยาฉีดที่สามารถพบได้ค่ะ ไม่ได้ถือว่าผิดปกติ และยังไม่จำเป็นต้องทำอะไร ให้สังเกตอาการไปก่อนได้ค่ะ โดยส่วนใหญ่ ก็อาจเกิดขึ้นเป็นๆ หายๆ และในที่สุดก็จะหายไปได้เองค่ะ ส่วนการที่ออกกี่วันนั้น ไม่สามารถบอกได้ค่ะส่วนผลข้างเคียงนอกจากนี้ ก็อาจมีผลทำให้เกิดอาการปวดหัว เวียนหัว ปวดท้อง น้ำหนักเพิ่ม อารมณ์แปรปรวน เป็นต้น แต่ก็อาจไม่เกิดขึ้นก็ได้ค่ะ